Sompolno
Sompolno (saksa 1939–1943 Deutscheck, 1943–1945 Deutscheneck) on linn Poolas Suur-Poola vojevoodkonnas Konini maakonnas, Sompolno valla halduskeskus. Sompolno asub Koninist umbes 25 km kirdes. Küla on ürikutes esimest korda mainitud 1242. aastal. Linnaõigused sai 1477. aastal. Teise Poola jagamise tagajärjel läks linn 1793. aastal Preisi kuningriigi võimu alla. 1807–1815 oli linn Varssavi hertsogiriigi koosseisus. Neljanda Poola jagamise tulemusel läks Sompolno 1815. aastal Venemaa Keisririigiga reaalunioonis olnud Poola Kuningriigi (nn. Kongressi-Poola) koosseisu. Sompolno kaotas 1870. aastal linnaõigused, kuid sai need 1973. aastal tagasi.